Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 75/06)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

” Grignolino del Monferrato Casalese ”

PDO-IT-A1187-AM02

Tiedonannon päivämäärä: 22. marraskuuta 2021

HYVÄKSYTYN MUUTOKSEN KUVAUS JA PERUSTELUT

1. Riservaa, Vignaa ja Riserva Vignaa koskevien mainintojen lisääminen

Kuvaus:

Maininnat ”Riserva”, ”Vigna” ja ”Riserva Vigna” on lisätty viinityypin ”Grignolino del Monferrato Casalese” Rosso (punaviini) yhteyteen.

Perustelut:

Maininta ”Riserva” on lisätty, jotta voidaan uudistaa alkuperänimitystä ja korostaa tämän aiemmin maineeltaan erinomaisen viinin hienostunutta ja kypsää versiota. Lisäksi analyysit ovat osoittaneet, että tällä lajikkeella on täyteläinen rakenne ja hyvä kypsymispotentiaali.

Osat, joita muutos koskee: kaikki tuote-eritelmän artiklat; yhtenäisen asiakirjan kohdat ”Viinien kuvaus”, ”Enimmäistuotokset” ja ”Yhteys maantieteelliseen alueeseen”.

2. Rypälesekoituksen muuttaminen

Kuvaus:

Säännös ”Grignolino: vähintään 90 %; Freisa: enintään 10 %” on korvattu säännöksellä ”Grignolino: vähintään 95 %; Freisa ja Barbera erikseen tai yhdistelmänä: enintään 5 %”.

Perustelut:

Jo vuosien ajan viinitilojen vakiokäytäntönä on ollut viljellä vain yhtä viinilajiketta. Myös Grignolino-lajikkeen osuus kaikista viiniköynnöksistä on 100 prosenttia lähes kaikilla viinitiloilla. Sairaudet, kuten esca ja flavescence dorée, kuitenkin tappavat joka vuosi lukuisia viiniköynnöksiä. Viinitiloilla viljellään myös pieniä määriä Barbera- ja/tai Freisa-lajikkeita, kuitenkin enintään 5 prosenttia kaikista lajikkeista. Ne pystyvät paremmin kilpailemaan täysikasvuisten kasvien kanssa ja soveltuvat erityisen hyvin sekoitettavaksi Grignolino-rypäleiden kanssa viininvalmistustarkoituksessa.

Osat, joita muutos koskee: tuote-eritelmän 2 artikla yhtenäisen asiakirjan kohta ”Yhteys maantieteelliseen alueeseen”.

3. Tuotantoalueen muutos

Kuvaus:

Tuotantoalue on laajentunut hieman Cuccaro Monferraton kunnan yhdistyttyä toisen kunnan kanssa. Uuden kunnan nimi on Lu e Cuccaro Monferrato.

Perustelut:

Lu Monferraton ja Cuccaro Monferraton kunnat ovat 1. helmikuuta 2019 lähtien olleet yksi ainoa kunta, jonka nimi on Lu ja Cuccaro Monferrato.

Tarkistetun alkuperänimityksen tuotantoalueen olisi alun perinkin (eli tarkistetun alkuperänimityksen vahvistamisen aikaan vuonna 1974) pitänyt kattaa alueen kaakkoisrajalla sijaitseva Lu Monferraton kunta, koska tämä kunta sekä rajoittuu tuotantoalueeseen että on olennaisilta osiltaan – geomorfologisesti, litologisesti ja ilmastoltaan – sen kanssa sama. Kuten historialliset tiedot osoittavat, Grignolino-rypäleitä ja -viinejä on perinteisesti tuotettu Lu Monferraton kunnassa. Koska ”Lu Monferrato” puuttui aiemmasta tuote-eritelmästä, päätettiin käyttää uutta kuntanimeä. Kyseessä on pieni alue, jolla on samankaltaiset maaperäominaisuudet kuin tuotantoalueella.

Osat, joita muutos koskee: tuote-eritelmän 3 artikla yhtenäisen asiakirjan kohta ”Rajattu maantieteellinen alue”.

4. Tarkistaminen ja soveltaminen – tuotokset ja luonnollinen vähimmäisalkoholipitoisuus tilavuusprosentteina

Kuvaus:

Grignolino del Monferrato Casalesen tuotos ja luonnollinen vähimmäisalkoholipitoisuus tilavuusprosentteina on tarkistettu

Perustelut:

Tarkistaminen oli tarpeen, kun otetaan huomioon tuotteiden tuotanto- ja analyysitiedot viiden viime vuoden ajalta sekä muuttuneet ilmasto-olot, joiden vuoksi sokeripitoisuus on kasvanut luonnollisesti. Lisäksi rypäleiden hehtaarituotos on hyvin alhainen. Hehtaarituotoksen ja jalostustuotoksen yhdistelmä merkitsee sitä, että Grignolino del Monferrato Casalese tuottaa 4 500 litraa viiniä hehtaaria kohti. Tämä tuotos on Piemonten alueella kaikkien aikojen alhaisin eikä vastaa todellista tuotantoa. Koska Monferrato Casalesen maaperään ei kohdistu vesistressiä sen korkeamman siltti- ja savipitoisuuden vuoksi, todellinen hehtaarituotos ja rypäleistä saatu viinituotos eivät voi olla pienempiä kuin arvot, joita eritelmän muutoksessa ehdotetaan. Tästä syystä muutosta on ehdotettu.

Osat, joita muutos koskee: tuote-eritelmän 4 artikla yhtenäisen asiakirjan kohta ”Viininvalmistusmenetelmät – Enimmäistuotokset”.

5. Viininviljelyä ja viininvalmistusta koskevat vaatimukset.

Kuvaus:

Viininviljelyolosuhteita (maaperä, kaltevuus, altistuminen, istutustiheys, viljelymenetelmät ja leikkausmenetelmät) on täsmennetty yksityiskohtaisesti.

Perustelut:

Eritelmän rakennetta on tarkistettu kauttaaltaan, jotta se olisi linjassa uusien eritelmien rakenteen kanssa. Alkuperäisen version sisältöä ei ole muutettu. Viininvalmistusstandardit on täsmennetty myös uusille tyypeille, ja nykyiset standardit on jäsennelty paremmin.

Osat, joita muutos koskee: tuote-eritelmän 4 ja 5 artikla.

6. Viininvalmistus-, jalostus- ja kypsytysalueen laajentaminen

Kuvaus:

Viininvalmistus-, jalostus- ja kypsytysaluetta on laajennettu siten, että se kattaa seuraavat Astin maakunnan kunnat: iarigi, Montemagno, Casorzo, Grazzano Badoglio, Moncalvo, Penango, Calliano, Tonco, Scandeluzza e Montiglio Monferrato ja Robella d’Asti.

Perustelut:

Basso Monferraton alue kattaa nykyisten Alessandrian ja Astin maakuntien pohjoisosan, ja sitä voidaan pitää yhtenäisenä alueena. Alessandrian maakuntaan kuului aiemmin suuri osa tulevan Astin maakunnan pohjoisista kunnista. Astin maakunta perustettiin vuonna 1935 kuninkaallisella asetuksella (Casale Monferraton hiippakunta kattaa edelleen Astin sen alueen, joka on osa Basso Monferraton aluetta). Yhtenäinen alue jaettiin kahtia hallinnollisella rajalla. Tämä johti siihen, että joiden yritysten toimipaikka sijaitsi Astin maakunnassa, vaikka niiden viinitarhat sijaitsivat Alessandrian maakunnassa, tai päinvastoin. Tästä syystä niiden oli myös käytettävä vastaavia nimityksiä. Muutoksen tarkoituksena on sisällyttää viininvalmistusalueeseen joukko Astin provinssissa sijaitsevia kuntia, jotta Alessandrian vastaisen rajan toisella puolella sijaitsevat yritykset voivat valmistaa viiniä tuotantoalueella tuotetuista rypäleistä.

Osat, joita muutos koskee: tuote-eritelmän 5 artikla yhtenäisen asiakirjan kohta ”Lisäedellytykset”.

7. ”Grignolino del Monferrato Casalese” -tyypin kulutukseen liittyvien ominaisuuksien muuttaminen

Kuvaus:

”Grignolino del Monferrato Casalese” -tyypin kulutukseen liittyviä ominaisuuksia on muutettu ja kuvaukset on lisätty uusille Riserva- ja Vigna-tyypeille.

Perustelut:

Viinien analyysit viideltä viimeksi kuluneelta vuodelta ovat osoittaneet, että on tarpeen tehdä muutoksia tiettyihin parametreihin, jotka koskevat kulutukseen luovuttamista, ja erityisesti, että on lisättävä vähimmäiskokonaisalkoholipitoisuutta 11,00 tilavuusprosentista 12,00 tilavuusprosenttiin ja vähennettävä vähimmäishappopitoisuutta 5,5 g/l:sta 4,5 g/l:aan. Jotkut parametreistä ovat tiukempia Riserva- ja Vigna-tyyppien osalta.

Osat, joita muutos koskee: tuote-eritelmän 6 artikla yhtenäisen asiakirjan kohta ”Viinien kuvaus”.

8. Pakkaaminen ja merkinnät

Kuvaus:

Joitakin merkintäsäännöksiä on annettu ja pakkausmenetelmiä ja sinetöintijärjestelmiä lisätty.

Perustelut:

Tuote-eritelmän edellisessä versiossa ei ollut pakkaamista koskevia säännöksiä. Ne on nyt laadittu ja sisällytetty käsillä olevaan muutokseen.

Osat, joita muutos koskee: tuote-eritelmän 7 artikla.

9. Yhteys ympäristöön

Kuvaus:

Yhteyttä ympäristöön koskevaa artiklaa on päivitetty.

Perustelut:

Erästä alakohtaa on tarkistettu tehtyjen muutosten perusteella.

Osat, joita muutos koskee: tuote-eritelmän 8 artikla yhtenäisen asiakirjan jakso ”Yhteys ympäristöön”.

10. Tarkastuselintä koskevan artiklan ajantasaistaminen

Kuvaus:

Tarkastuselintä koskeva artikla on saatettu ajan tasalle.

Perustelut:

Joitakin lainsäädäntöviittauksia on mukautettu.

Osat, joita muutos koskee: tuote-eritelmän 10 artikla.

YHTENÄINEN ASIAKIRJA

1. Tuotteen nimi

Grignolino del Monferrato Casalese

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinien kuvaus

1. Grignolino del Monferrato Casalese

LYHYT KIRJALLINEN KUVAUS

Grignolino del Monferrato Casalese on punaviini, joka valmistetaan Grignolino-rypäleistä. Grignolino on kotoperäinen lajike, jota viljellään Monferrato Casalesen alueella. Alue tarjoaa ihanteellisen ympäristön, jossa lajikkeen ominaisuudet pääsevät esiin parhaalla mahdollisella tavalla. Viini on väriltään rubiininpunaista, sen intensiteetti vaihtelee ja se vivahtaa oranssiin. Tuoksu on hienostunut. Maku on kuiva, hieman tanniininen ja miellyttävän karvas. Jälkimaku on tunnusomainen.

Kokonaisalkoholipitoisuus vähintään: 12,00 til-%

Sokeriton uutos vähintään: 18,00 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia litrassa) Kokonaisrikkidioksidipitoisuus enintään (mg/l)

2. Grignolino del Monferrato Casalese Riserva

LYHYT KIRJALLINEN KUVAUS

Kyseessä on väriltään rubiinin-/granaatinpunainen punaviini, joka vivahtaa oranssiin. Sen tunnusomaisessa ja hienostuneessa tuoksussa on mausteisia vivahteita. Maku on kuiva, hieman tanniininen ja miellyttävän karvas. Jälkimaku on tunnusomainen.

Kokonaisalkoholipitoisuus vähintään: 12,50 til-%;

Sokeriton uutos vähintään: 22,00 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia litrassa) Kokonaisrikkidioksidipitoisuus enintään (mg/l)

5. Viininvalmistusmenetelmät

5.1. Erityiset viininvalmistusmenetelmät

—

5.2. Enimmäistuotokset:

1. Grignolino del Monferrato Casalese

8 000 kg rypäleitä hehtaaria kohden

6. Rajattu maantieteellinen alue

Niiden rypäleiden tuotantoalue, joita voidaan käyttää suojatun alkuperänimityksen ”Grignolino del Monferrato Casalese” viinien valmistukseen, kattaa seuraavat Alessandrian maakunnan kunnat:

Alfiano Natta, Altavilla Monferrato, Camagna Monferrato, Camino, Casale Monferrato (lukuun ottamatta Po-joen vasemmalla rannalla sijaitsevaa osaa), Castelletto Merli, Cella Monte, Cereseto, Cerrina Monferrato, Coniolo (lukuun ottamatta Po-joen vasemmalla rannalla sijaitsevaa osaa), Conzano, Frassinello Monferrato, Gabiano, Lu e Cuccaro Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Rosignano Monferrato, Sala Monferrato, San Giorgio Monferrato, Serralunga di Crea, Solonghello, Terruggia, Treville, Vignale Monferrato, Villadeati ja Villamiroglio.

7. Pääasiallinen rypälelajike / pääasialliset rypälelajikkeet

Barbera N.

Freisa N.

Grignolino N.

8. Yhteyden/yhteyksien kuvaus

8.1. DOC Grignolino del Monferrato Casalese

Monferrato Casalese eli Basso Monferrato on kukkulainen alue, joka sijaitsee 120–350 metriä merenpinnan yläpuolella ja jolla tuotetaan tämän alkuperänimityksen viiniä. Alpit (noin 130 kilometrin päässä) ja meri (noin 90 kilometrin päässä) vaikuttavat Monferraton ilmastoon, joka on viininviljelyn kannalta optimaalinen. Monferraton maaperä ja sen perustana oleva kallioperä ovat muodostuneet syvyydeltään erilaisista meren sedimenteistä. Rypälesekoituksessa voi olla Grignolino-rypäleiden lisäksi myös Freisa- ja/tai Barbera-rypäleitä (enintään 5 prosenttia).

Maaperä ja siten myös tämän alkuperänimityksen viini saavat ominaisuutensa tästä emäksisestä kalkkipitoisesta matriisista, joka sisältää suhteellisen vähän ravinteita. Viinissä on runsaasti hedelmäisiä vivahteita, jotka ovat peräisin tältä erityiseltä alueelta.

8.2. Tarkistettu alkuperänimitys Grignolino del Monferrato Casalese Riserva

Monferrato Casalese eli Basso Monferrato on kukkulainen alue, joka sijaitsee 120–350 metriä merenpinnan yläpuolella ja jolla tuotetaan tämän alkuperänimityksen viiniä. Alpit (noin 130 kilometrin päässä) ja meri (noin 90 kilometrin päässä) vaikuttavat Monferraton ilmastoon ja tekevät siitä viininviljelyn kannalta optimaalisen. Rypälesekoituksessa voi olla Grignolino-rypäleiden lisäksi myös Freisa- ja/tai Barbera-rypäleitä (enintään 5 prosenttia). Grignolino-rypäleen voidaan katsoa olevan tyypillinen Monferraton kotoperäinen lajike. Asiakirja-aineisto, joka ulottuu vuoteen 1248, todistaa tämän lajikkeen olemassaolosta ja merkityksestä tällä alueella. Monferraton viininviljelijät ovat vuosisatojen ajan valinneet aina parhaat paikat ja sopivimman maaperän Grignolinon viljelyyn.

Maaperä ja siten myös tämän alkuperänimityksen viini saavat ominaisuutensa tästä suhteellisen ravinneköyhästä emäksisestä kalkkipitoisesta matriisista. Riserva-tyypin viineissä alueelle ominaiset hedelmäiset vivahteet tulevat esiin kypsymisen myötä.

Tämän alkuperänimityksen mukainen tuotanto koostui 1970-luvulle saakka Grignolino-viinistä, jota oli kypsytetty noin neljä vuotta ja joka oli tarkoitettu lojaalille ja vaativalle asiakaskunnalle. Vasta myöhemmin ryhdyttiin valmistamaan myös nuorempia ja raikkaampia viinejä markkinoiden tarpeita vastaavasti. Riserva-tyypin lisääminen palauttaa yhteyden tuotantoperinteeseen ja mahdollistaa aistinvaraisten ominaisuuksien vahvistamisen, mikä onnistuu ainoastaan kypsymisen myötä.

9. Olennaiset lisäedellytykset (pakkaaminen, merkinnät, muut vaatimukset)

Tuotantoa rajatulla maantieteellisellä alueella koskeva poikkeus

Oikeudellinen kehys:

EU:n lainsäädäntö.

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Suojatun alkuperänimityksen Grignolino del Monferrato Casalese -viinit on valmistettava, jalostettava ja kypsytettävä rajatulla maantieteellisellä alueella sijaitsevien kuntien hallinnollisella alueella. Nämä toiminnot voidaan kuitenkin suorittaa kaikkialla Alessandrian maakunnassa sekä Viarigin, Montemagnon, Casorzon, Grazzano Badoglion, Moncalvon, Penangon, Callianon, Toncon, Montiglio Monferraton ja Robella d’Astin kunnissa Astin maakunnassa.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/17388

(1) EUVL L 9, 11.1.2019, s. 2.